CELEX: 62014TA0658
Language: hu
Date: 2015-10-07 00:00:00
Title: T-658/14. sz. ügy: A Törvényszék 2015. október 7-i ítélete – Jurašinović kontra Tanács („Dokumentumokhoz való hozzáférés — 1049/2001/EK rendelet — A volt Jugoszláviával foglalkozó nemzetközi büntetőtörvényszékkel egy eljárás során váltott dokumentumok — Az eredeti határozat Törvényszék általi részleges megsemmisítését követően hozott határozat — A hozzáférés részleges megtagadása — A nemzetközi kapcsolatok védelmére vonatkozó kivétel”)

30.11.2015   
            
            
               HU
            
            
               Az Európai Unió Hivatalos Lapja
            
            
               C 398/55
            
         A Törvényszék 2015. október 7-i ítélete – Jurašinović kontra Tanács
   (T-658/14. sz. ügy) (1)
   
   ((„Dokumentumokhoz való hozzáférés - 1049/2001/EK rendelet - A volt Jugoszláviával foglalkozó nemzetközi büntetőtörvényszékkel egy eljárás során váltott dokumentumok - Az eredeti határozat Törvényszék általi részleges megsemmisítését követően hozott határozat - A hozzáférés részleges megtagadása - A nemzetközi kapcsolatok védelmére vonatkozó kivétel”))
   (2015/C 398/69)
   Az eljárás nyelve: francia
   
      Felek
   
   
      Felperes: Ivan Jurašinović (Angers, Franciaország) (képviselők: O. Pfligersdorffer és S. Durieu ügyvédek)
   
      Alperes: az Európai Unió Tanácsa (képviselők: E. Rebasti és A. Jensen meghatalmazottak)
   
      Az ügy tárgya
   
   A felperesnek az A. Gotovina elleni eljárás keretében a volt Jugoszláviával foglalkozó nemzetközi büntetőtörvényszékkel váltott bizonyos dokumentumokhoz való teljes hozzáférését megtagadó, az eredeti határozatnak a 2012. október 3-i Jurašinović kontra Tanács ítélettel (T-63/10, EBHT, EU:T:2012:516) történő részleges megsemmisítését követően hozott, 2014. július 8-i tanácsi határozat megsemmisítése iránti kérelem.
   
      Az ítélet rendelkező része
   
   
               1)
            
            
               A keresetről már nem szükséges határozni, amennyiben az A. Gotovina elleni eljárás keretében a volt Jugoszláviával foglalkozó nemzetközi büntetőtörvényszékkel váltott bizonyos dokumentumokhoz való teljes hozzáférést megtagadó, az eredeti határozatnak a 2012. október 3-i Jurašinović kontra Tanács ítélettel (T-63/10, EBHT, EU:T:2012:516) történő részleges megsemmisítését követően hozott, 2014. július 8-i tanácsi határozat megsemmisítése iránti kérelmek a 7., 25., 33., 34. és 36. sz. dokumentumokra vonatkoznak.
            
         
               2)
            
            
               A Törvényszék a keresetet ezt meghaladó részében elutasítja.
            
         
               3)
            
            
               I. Jurašinović maga viseli saját költségeit, valamint a Tanács részéről felmerült költségeket.
            
         
      (1)  HL C 380., 2014.10.27.